Fremde Heere Ost

Tentera Asing Timur (Foreign Armies East), atau Fremde Heere Ost (FHO), adalah sebuah organisasi perisikan tentera dalam Oberkommando des Heeres (OKH), iaitu Markas Besar Tentera Darat Jerman semasa Perang Dunia II.Foreign Armies East and German Military Intelligence in Russia 1941-45 Ia memberi tumpuan dalam menganalisis Soviet Union dan negara-negara Eropah Timur yang lain sebelum dan semasa perang. 

Bermula tahun 1942, ia telah dikendalikan oleh Kolonel Reinhard Gehlen, dan menggaji kira-kira 35 orang.Critchfield, p 24 Gehlen meramalkan kejatuhan negara Nazi, dan Perang Dingin yang akan datang antara AS dan Soviet Union. Beliau merancang untuk memelihara pejabat FHOnya dan kemudian menyerahkannya kepada pihak AS sebagai hadiah.Critchfield, p 24-27 Ketika perang berakhir, Gehlen menyembunyikan dirinya, staf dan fail-fail mikrofilemnya tentang keadaan kelam-kabut kejatuhan kerajaan Hitler. Jeneral William Wilson Quinn dari Tentera Darat Ketujuh AS, mengenali nama Gehlen dari satu laporan oleh Allen Dulles dari OSS. Beliau memastikan Gehlen dan materialnya dibawa ke pengetahuan kerajaan AS.Critchfield, p 29

Gehlen mendedahkan rancangannya bagi Foreign Armies East kepada Kapten John Boker dari Perisikan Tentera AS, yang memujuk Jeneral Edwin Sibert dari USFET untuk mendengar Gehlen.Critchfield, p 30 Staf J-2 dari Pentagon juga terlibat. Operasi ini akhirnya membawa kepada pembentukan Operasi X, Operasi Rusty, 'Organisasi', 'Org', dan akhirnya, 'Organisasi Gehlen'.Critchfield, p 32

Organisasi Gehlen menjadi sebuah kumpulan pengintip yang kuat pada awal Perang Dingin. Akhirnya, organisasi ini berubah menjadi Bundesnachrichtendienst, atau BND, iaitu perkhidmatan risik Jerman Barat.Critchfield, p 21, 22, et al

Banyak aspek kontroversi Gehlen dan organisasinya, seperti hubungannya dengan ahli Nazi lama, dan penyusupannya oleh ejen-ejen blok timur, kemudiannya diterangkan oleh Heinz Höhne & Hermann Zolling, didalam artikel dan buku, The General Was a Spy.

 Lihat juga 
Sicherheitsdienst (agensi perisikan SS dan Parti Nazi)
Ostministerium (Kementerian Reich bagi Wilayah Taklukan Timur)
Abwehr (organisasi perisikan tentera Jerman)

 Rujukan 
Partners at the creation: the men behind postwar Germany's defense and intelligence establishments James H. Critchfield, Naval Institute Press, 2003
The General was a Spy, The Truth about General Gehlen - 20th Century Superspy. Höhne, Heinz & Zolling, Hermann, New York: Coward, McCann & Geoghegan, Inc. 1972.

Bacaan lanjut
 Pahl, Magnus: Fremde Heere Ost. Hitlers militärische Feindaufklärung. Berlin 20124

Category:Perang Dunia Kedua
Category:Tentera Jerman
Category:Perisikan
Category:Ketenteraan